Evaluarea actiunilor prin metoda cash-flow-urilor

Actiunile listate la bursa au crescut destul mult in ultimii ani. Dar ce inseamna “mult”? Revenim la problema evaluarii actiunilor – care este un pret “normal” pentru o actiune TLV sau IMP? Una din metodele care se bucura de o mare popularitate pe pietele dezvoltate este metoda evaluarii pe baza cash-flow-urilor. 

Ideea de baza este ca pretul la bursa al actiunilor unei firme reprezinta (sau ar trebui sa reprezinte) suma tuturor veniturilor viitoare ale firmei respective. Calculand aceasta suma se obtine o valoare teoretica a actiunii, pe care o putem apoi compara cu pretul din piata pentru a vedea daca actiunea este subevaluata sau nu.

In tarile dezvoltate metoda da rezultate interesante. Insa in tara noastra aplicarea este mult mai dificila. Problema principala este ca pentru a aplica aceasta metoda pentru actiunile unei firme este nevoie de anumite date, ca de exemplu prognoze ale elementelor de bilant pe o perioada de 5-10 ani sau rata de crestere pe termen lung a veniturilor, care sunt practic imposibil de obtinut. Emitentii nostri de-abia reusesc sa intocmeasca un buget de venituri si cheltuieli pentru un an in viitor, iar uneori nu prezinta nici macar datele istorice in mod corespunzator, ce sa mai vorbim de prognoze.

Cu toate acestea vom incerca o implementare a metodei cash-flow-urilor, cu mentiunea ca rezultatele vor fi doar orientative si cu speranta ca in timp calitatea datelor transmise de emitenti va creste. Ca de obicei vom folosi pentru acest exemplu actiunile Impact.

Metoda nu este simpla. Cash-flow-urile luate in calcul sunt de fapt banii pe care ii produce o firma intr-un anumit an; acestea sunt diferite de profiturile contabile  - sa ne amintim cum multi emitenti de la BVB obtineau profituri pe hartie, dar in realitate nu aveau bani in cont pentru a plati dividende. 

Cash-flow-urile se calculeaza pornind de la profitul net anual si apoi ajustandu-l cu toate operatiunile care intr-un fel sau altul afecteaza numerarul: cheltuielile cu amortizarea se adauga inapoi intrucat nu afecteaza profiturile; cumpararile de active fixe din acel an se scad, intrucat trebuie platite cumva, si asa mai departe. Inturcat ne intereseaza vash-flow-urile viitoare, aceasta presupune sa avem la dispozitie prognoze pentru elementele de bilant, care practic sunt inexistente. Mai mult, teoretic avem nevoie de date foarte amanuntite despre activitatea firmei si procedurile sale contabile, pentru a putea face toate ajustarile necesare.
Analiza distinge intre doua perioade in activitatea viitoare a firmei: perioada imediat urmatoare, de 5-10 ani, considerata o perioada de crestere, si perioada de dupa incheierea cresterii, cand firma atinge un anumit stadiu de maturitate.

Pentru Impact am plecat de la o declaratie a societatii din 2003 in care aceasta isi propunea drept obiectiv atingerea unei cifre de afaceri de 300 milioane de Euro intr-o perioada de 10 ani. Astfel, am considerat perioada 2004-2012 ca fiind perioada de crestere (anul 2003 este deja incheiat) si estimat o cifra de afaceri in crestere de la un an la altul pana la 300 milioane Euro in 2012. Pentru fiecare din anii acestei perioade am estimat elementele de bilant necesare si am calculat cash-flow-urilor ce vor fi obtinute de firma. Formula de calcul este: 

Cash Flow = Profit Net + Amortizare – Cheltuieli cu activele fixe – Cresterea capitalului de lucru

Cheltuielile cu activele fixe reprezinta cumpararile de active din anul respectiv; cresterea capitalului de lucru reprezinta cresterea diferentei dintre activele si pasivele circulante din acel an. Acest calcul ne conduce la o suma a cash-flow-urilor generate de Impact in perioada 2004-20012 de 100.9 milioane de Euro. Iarasi trebuie mentionat ca aceste calcule sunt orientative – nu dispunem de informatii detaliate pentru o analiza mai aprofundata. 

Aceste cash-flow-uri viitoare trebuie aduse la valoarea prezenta, prin metoda inversa capitalizarii (daca 1000 de lei investiti cu capitalizare timp de doi ani cu un randament de 15% vor insemna 1000*1.15*1.15 = 1322,5 lei in doi ani, atunci o suma de 1322,5 lei primita peste doi ani reprezinta 1322,5/(1.15*1.15) = 1000 lei in prezent). Problema este ce randament folosim pentru a aduce aceste cash-flow-uri la valoarea prezenta? 
Randamentul este costul mediu al capitalului pentru Impact, adica rata dobanzii platita pentru credite si randamentul pe care il asteapta investitorii in actiunile societatii. Rata dobanzii este destul de simpla: Impact a raportat ca dobanda pe care o plateste pentru credite este de 4.5%+LIBOR, adica vreo 5.7% (dobanda reala, nu nominala). Randamentul actiunilor se calculeaza folosind un model numit CAPM, dupa formula:

Randament = Rata investitiei fara risc + (Randament mediu piata – Rata investitiei fara risc) * beta

Rata dobanzii fara risc este de regula randamentul titlurilor de stat, randamentul medu al pietei este o medie anuala a randamentului unui indice bursier, iar beta este un indicator care exprima volatilitatea actiunilor Impact raportata la volatilitatea unui indice bursier. Am folosit 1.5% pentru rata investitiei fara risc, 13.4% pentru randamentul mediu al pietei (calculat ca medie a indicelui TRX pe perioada 1997-2003) si 1.83 pentru indicatorul beta al Impact. Rezultatul este un randament de 23.29% (iarasi, o valoare orientativa, obtinuta din calcule). Toate randamentele sunt reale, nu nominale.

In final, avand costul creditarii de 5.7% si “costul” actiunilor (randamentul asteptat de actionari) de 23.3%, obtinem un cost mediu ponderat al capitalului pentru Impact de 17%. Acesta se calculeaza ca o medie a celor doua costuri de mai sus, ponderata cu ponderea fiecarui tip de finantare in capitalul societatii. Capitalul social + imprumuturile Impact reprezinta capitalul atras de societate; ponderea capitalului social in aceasta suma este ponderea utilizata pentru 23.3%, iar ponderea imprumuturilor este cea utilizata pentru 5.7% (si ajustata cu rata de impozitare).
Dispunand de acest cost mediu ponderat putem aduce cash-flow-urile calculate anterior la valoarea prezenta. Aceasta este 33,7 milioane Euro. Aceasta este insa numai prima etapa: valoarea cash-flowurilor generate de Impact in perioada 2004-2012. In continuare trebuie sa estimam si valoarea reziduala, adica valoarea cash-flow-urilor obtinute de Impact dupa 2012. Acestea se estimeaza dupa formula:

Valoarea reziduala = cash flow in 2013 / (Cost mediu ponderat al capitalului – rata crestere pe termen lung).

Rata de crestere pe termen lung trebuie estimata. Am folosit 5% - o valoare utilizata in mod uzual in analiza (desi in mod normal am avea nevoie de o valoare medie sectoriala estimata de analisti – un asemenea indicator nu se gaseste in Romania). Utilizand aceasta rata de crestere valoarea reziduala este de 194,3 milioane EUR; adusa la valoarea prezenta, acasta este 40,8 milioane EUR.

In fine, adunand cele doua valori, cash-flow-urile pentru 2004-20012 de 33,7 milioane EUR cu valoarea reziduala de 40,8 milioane EUR, obtinem o valoarea totala (prezenta) a Impact de 74.5 milioane EUR, sau 3014 miliarde lei la cursul din aprilie 2004. Aceasta reprezinta valoarea tuturor capitalurilor atrase de Impact; pentru a obtine valoarea actiunilor trebuie sa scadem toate creditele atrase de societate. 

Dupa aceasta etapa ramanem cu o valoare de 2826 miliarde lei, pe care daca o impartim la numarul de actiuni, obtinem o valoare de 7398 lei/actiune pentru Impact. Este o valoare destul de mare daca ne uitam la pretul in piata de 4850 lei pentru actiunile Impact. Inca o data (pentru ultima oara!) valoarea este doar orientativa; nu dispunem de toate datele necesare pentru o analiza completa. 
O ultima mentiune: la 4850 lei, indicatorul PER al Impact este de 10.3 – totusi putin cam mic daca ne gandim la performantele anterioare ale societatii, si daca ne bazam pe estimarea de 300 mil EUR cifra de afaceri in zece ani. La 7398 indicatorul PER devine 15.7.

Cu aceasta se incheie prezentarea metodei de evaluare pe baza de cash-flow-urile. La acest moment de dezvoltare al pietei romanesti metoda reprezinta mai mult un exercitiu teoretic. Insa acesta este interesant de parcurs, iar poate in cativa ani va deveni chiar un instrument de analiza serios pentru investitorii sofisticati.

